ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660044535


ขอให้เร่งดำเนินการจ่ายเงินค่าฌาปนกิจของมารดาผู้ร้อง (ซึ่งเสียชีวิตแล้ว)  ชื่อ นางสาว ..... หมายเลขบัตรประจำตัวประชาชน ..... เกิดเมื่อปี 2484 (ไม่ทราบวันและเดือนที่แน่ชัด) จำนวน 3,000 บาท (สามพันบาทถ้วน)  ผู้ร้องชื่อ นางสาว ..... หมายเลขบัตรประจำตัวประชาชน  .... ที่อยู่ปัจจุบันและที่อยู่ตามสำเนาทะเบียนบ้านเลขที่... ซอยบางนา-ตราด 3 แขวงบางนาเหนือ เขตบางนา กรุงเทพมหานคร หมายเลขโทรศัพท์ ..... เนื่องจากมารดาของผู้ร้องเสียชีวิตในวันที่ 19 มีนาคม 2566 และผู้ร้องได้มีการยื่นเรื่องไปที่ สำนักงานเขตบางนา ฝ่ายพัฒนาชุมชนและสวัสดิการสังคม ในพื้นที่แขวงบางนาเหนือ เขตบางนา กรุงเทพมหานคร ในวันที่ 4 เมษายน 2566 ช่วงเวลาประมาณ 11.00 น. เบื้องต้นเจ้าหน้าที่แจ้งว่า เข้ามาก่อน จึงจะได้รับเงินช่วยเหลือดังกล่าว แต่ไม่ได้ระบุช่วงเวลาที่แน่ชัดว่า จะต้องรอระยะเวลาในการช่วยเหลือนานเท่าใด จากกรณีดังกล่าว ส่งผลให้ผู้ร้องได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 7 เดือนแล้ว โดยผู้ร้องแจ้งว่า เมื่อประมาณ 3 เดือนก่อนหน้านี้ ได้มีการโทรศัพท์เข้าไปสอบถามที่ สำนักงานเขตบางนา ฝ่ายพัฒนาชุมชนและสวัสดิการสังคม หมายเลขโทรศัพท์ 0 2173 5268 เจ้าหน้าที่สำนักงานเขตฯ แจ้งว่า รอบงบประมาณการช่วยเหลือเพิ่งถึงรอบของผู้เสียชีวิตในช่วงเดือนมกราคม (ตามผู้ร้องแจ้ง) ต่อมาในวันที่ 18 ตุลาคม 2566 ผู้ร้องได้ติดต่อกลับไปสอบถามที่หมายเลขโทรศัพท์ดังกล่าวอีกครั้ง ยังได้รับคำตอบเช่นเดิม ผู้ร้องจึงประสงค์ให้เร่งดำเนินการจ่ายเงินดังกล่าวให้แก่ผู้ร้อง  เพื่อช่วยเหลือและบรรเทาความเดือดร้อนให้แก่ผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata